laion/Wikipedia-Exotic huggingface dataset:
Pēteris Juraševskis

Pēteris Juraševskis (23. märts/4. aprill 1872 Dobele kreis – 10. jaanuar 1945 Jelgava) oli Läti poliitik ja jurist. Ta valiti aastal 1907 Vene keisririigi II Riigiduuma liikmeks (Kuramaa kubermangust). Ta oli aastatel 1918–1919 ja 1925 Läti justiitsminister ja aastal 1928 Läti peaminister. Ta õppis Jelgava reaalkoolis, töötas aastatel 1895–1899 Kuramaa kubermanguvalitsuses. Aastatel 1900–1904 õppis Peterburi ülikooli õigusteaduskonnas. Pärast ülikooli lõpetamist töötas ta Jelgavas vandeadvokaadi abina. Aastal 1907 andis välja ja toimetas ajalehte "Sadzive" (Kodukultuur). Aastal 1907 valiti ta Vene keisririigi II Riigiduuma liikmeks (Kuramaa kubermangust). Duumas olles kuulus ta kadettide fraktsiooni, valiti arupärimiste komisjoni, võttis sõna arupärimiste, agraarküsimuse ja Kuramaa deputaatide volituste kontrollimise kohta. Ta rõhutas Balti provintside erinevust Venemaast (suur maatute hulk) ja vajadust anda agraarküsimus demokraatlikel alustel moodustatud omavalitsuse pädevusse, mis Balti krais tuleb sisse viia viivitamatult, likvideerida "vana feodaalne kord" ja mõisnike teenimatult omandatud privileegid, seada sisse maatööliste kindlustus, anda talupoegadele tagasi mõisastatud maa, määrata maaomandi suuruse piirväärtused, lubada normi ületavate eramaade sundvõõrandamist, reguleerida koormiste ja maksude jaotus mõisa ja talumaa vahel, fikseerida maa renditingimused ja põllumajanduslike tööliste palkamise tingimused. Kirjutas alla kadettide projektidele maareformi ettevalmistavatest asutustest, usutunnistusest ja rahvusest tulenevate kitsenduste kaotamisest, üldisest valimisõigusest Riigiduuma valimistel.
Iidne leping

"Iidne leping" (originaalpealkiri: Pagten) on Taani telesari, mis esilinastus 2009. aasta detsembris. Sarja stsenarist onMaya Ilsøe . Sarja keskmes on poiss nimega Malte, kes kohtub päkapikk Lydaga, kelle perekonda ohustab jäänõid Isselin. Isselin tahab külmutada päkapikud, et saavutada ülemvõim võlumaailma üle, ent ta eesmärgi saavutamist takistab üks asi - iidne leping. Malte ja Lyda peavad läbima kolm keerulist katsumust, et enda kätte saada Iidne leping, mille sõlmisid inimene N. F. S. Grundtvig ja päkapikk Saia, Lyda ema, sadu aastaid tagasi. Maltel läheb teise katsumuse läbimine luhta ning Lyda peab katsumusse kaasama Rune, Malte koolikaaslase. Neile polnud teada, et Rune on tige riiukukk ja teeb koostööd Iseliniga, kellel õnnestus temaga manipuleerida tänu tema ebakindlusele, vanemate poolt hüljatuse tundele, kurbusele ja hirmule kaotada oma armastatud vanematetalu. Malte teine koolikaaslane Viji on kadunud pärast ohtlikku trikki kooli katusel, millega olid seotud Rune ja tema riiukukkede kamp. Malte proovib testi veel korra, kuid kui nad ei suuda seda sooritada, nad leiavad ja päästavad Viji ning saavad temalt abi. Viji, kes oli olnud Iselini vang, teab, kuhu nad peavad minema, et leida teejuhis iidse lepinguni. Lõpuks leiavad nad lepingu, kuid Iselinil õnnestub see neilt ära võtta. Ta üritab seda külmutada, kuid Maltel ja Lydal õnnestub see tagasi varastada. Viimases episoodis kasutavad nad iidset lepingut, Grundtvigi ja Saia (Lyda ema) vanu kindaid, et Iselin igaveseks hävitada. Taani telesarjade loend Tobias Hochscherf; Heidi Philipsen (28. veebruar 2017). Beyond The Bridge: Contemporary Danish Television Drama. I.B.Tauris. Lk 213. ISBN 978-1-78672-145-7.
Jaan Vija

Jaan Vija (28. oktoober 1930 Tartu – 24. oktoober 2013 Tori, Pärnumaa) oli Eesti agronoom, põllumajandustegelane ja majandijuht. Ta õppis Tartu Linna 16. Algkoolis ja Tartu 1. Keskkoolis. Lõpetas Eesti Põllumajanduse Akadeemia 1955. aastal agronoomina. Jaan Vija oli Tori näidissovhoosi juht, ta oli tegev ühiskondlikus elus ja kultuurivaldkonnas. Tartumaalt Tähtvere vallast pärit Vija tuli gümnasistina 1947. aastal Eesti meistriks 100 meetri jooksus. Enne Torisse suunamist töötas ta Penuja sovhoosis ja Eesti Loomakasvatuse ja Veterinaaria Instituudi Tähtvere katsebaasis direktorina. Tori riigimajandi juhina sai ta hüüdnime Sauna-Jaan, sest lasi igasse Tori osakonda ehitada avaliku sauna. Kolmas Soome sauna tüüpi saun Eestis ehitati Tori keskasulasse. Vija organiseeris ratsa- ja veovõistlusi, põllumajandusnäitusi, heakorrakonkursse, laulis ansamblis, osales näiteringis ja mälumängudes. Maetud Tori kalmistule. 1965 orden "Austuse märk" 1971 Lenini orden 2005 Tori valla vapimärk Pärnu Postimees, 17. detsember 2005 kalmistud.ee Eesti majanduse biograafiline leksikon, Tallinn 2003, lk 580
Sterling (püstolkuulipilduja)

Sterling on Suurbritannia püstolkuulipilduja. Briti armee katsetas Sterlingut aastatel 1944–1945 Steni asendamiseks, kuid kasutusse jõudis see alles 1953. aastal. Sterling osutus töökindlaks relvaks ning oli Briti armee standardrelv aastani 1994, kui seda hakati asendama automaadiga L85A1. Angola Rahvavabastusrinne  Argentina  Austraalia  Austria  Bahrein  Bangladesh  Barbados  Belize  Botswana  Brasiilia Briti Hongkong  Brunei  Egiptus  Filipiinid  Gabon  Gambia  Guyana  Hispaania  India  Iraak  Iraan  Jamaika  Kanada  Katar  Keenia  Kuuba  Kuveit  Küpros  Lesotho  Liibanon  Liibüa  Lääne-Saksamaa Lõuna-Aafrika Vabariik  Malaisia  Malawi  Malta  Maroko  Myanmar  Nepal  Nigeeria  Omaan  Paapua Uus-Guinea  Portugal  Prantsusmaa  Põhja-Korea Rodeesia  Rootsi  Saalomoni Saared  Sambia  Sierra Leone  Singapur  Somaalia  Sri Lanka  Sudaan  Suurbritannia  Svaasimaa  Tansaania  Trinidad ja Tobago  Tuneesia  Uganda  Uus-Meremaa  Vanuatu  Zimbabwe CETME C2 F1 (püstolkuulipilduja) Lanchester (püstolkuulipilduja) Blaster ("Tähesõjad") Jenzen-Jones, N.R.; McCollum, Ian (aprill 2017). Small Arms Survey (toim). Web Trafficking: Analysing the Online Trade of Small Arms and Light Weapons in Libya (PDF). Working Paper No. 26. Lk 95. Originaali (PDF) arhiivikoopia seisuga 9. oktoober 2018. Vaadatud 30. august 2018. "Sterling SMG – Official User's Manual" (PDF). 1973. McCollum, Ian (20. detsember 2010). "Sterling 7.62×51mm NATO variant". Forgotten Weapons. "Chrome Plated L2A3 and 7.62 NATO variant". Photobucket.com. "Sterling L2". Security Arms. "MK7 (Para Pistol)". Originaali arhiivikoopia seisuga 27. oktoober 2009. "Video of L2A3 being fired". YouTube. "Video of Sterling Mk5 Silencer (L34A1)". YouTube (jaapani). "Markings and Spares". Sterlingl2a3.com.
Brampton

Brampton on linn Kanadas Ontario provintsis. See piirneb idas Torontoga ja lõunas Mississaugaga. Samal kohal asunud küla sai linnaõigused 1873. aastal. Suurlinnana määratletakse seda 1974. aastast. Canada 2021 Census  Brampton – pildid, videod ja helifailid Wikimedia Commonsis
Surrey (Briti Columbia)

Surrey on linn Kanadas Briti Columbia provintsis. See asub Vancouveri linnastu kaguosas. Surrey asub Fraseri jõe ja Kanada – Ameerika Ühendriikide piiri vahel. Surreyst loodes asub New Westminster ja põhjas Coquitlam. Elanike arv on 2021. aasta seisuga 568 322, millega on see Briti Columbia provintsis suuruselt teine ja riigis suuruselt 11. linn.  Surrey (Briti Columbia) – pildid, videod ja helifailid Wikimedia Commonsis https://www.surrey.ca/
Éric Vuillard

Éric Vuillard (sündinud 4. mail 1968 Lyonis) on prantsuse kirjanik, stsenarist ja filmirežissöör. Tema teostest on eesti keelde tõlgitud romaan "Päevakord", mis ilmus 2021. aastal sarjas Loomingu Raamatukogu. Teose tõlkis prantsuse keelest Indrek Koff. Prantsuse keeles ilmus raamat 2017. aastal pealkirjaga "L’ordre du jour". 2009. aastal tegi ta režissöörina Prosper Mérimée novelli "Mateo Falcone" ainetel samanimelise filmi. 2017 – Goncourti auhind
Maapealne paradiis on Rock'n'Roll

"Maapealne paradiis on Rock'n'Roll" on ansambli Genialistid singel albumilt "Genialistid". Laulu sõnade autor on Ivar Põllu.
Elif Elmas

Elif Elmas (makedoonia keeles Елиф Елмас; sündinud 24. septembril 1999 Skopjes) on Põhja-Makedoonia jalgpallur, kes mängib poolkaitsjana Saksamaa kõrgliigaklubis RB Leipzig ja Põhja-Makedoonia jalgpallikoondises. Ta alustas klubikarjääri Põhja-Makedoonia klubis FK Rabotnički, debüteerides riigi kõrgliigas hooajal 2015–16. Aastatel 2017–2019 mängis ta Türgi kõrgliiga klubis Fenerbahçe. 2019. aasta juulis liitus ta Itaalia kõrgliigaklubiga Napoli. Hooajal 2022/23 tuli ta Napoliga Itaalia meistriks. 2024. aasta jaanuaris siirdus ta umbes 23 miljoni euro eest Leipzigi, kellega sõlmis nelja ja poole aasta pikkuse lepingu. Põhja-Makedoonia jalgpallikoondises debüteeris Elmas 17-aastaselt 11. juunil 2017 MM-i valikmängus Hispaania vastu. Koondisekarjääri kaks esimest väravat lõi ta 21. märtsil 2019 EM-i valikmängus Läti vastu. Ta kuulus Põhja-Makedoonia koondisse 2021. aasta Euroopa meistrivõistlustel. Elmas valiti aasta parimaks välisliigas mängivaks Põhja-Makedoonia jalgpalluriks aastal 2019. Ta sündis Türgi päritolu perekonnas. Napoli Serie A: 2022–23 Coppa Italia: 2019–20 "Eljif Elmas to join RB Leipzig in January 2024!" (inglise). RB Leipzig. 27. detsember 2023. Vaadatud 27. detsembril 2023. "Perfekt: Napolis Elmas wechselt zu RB Leipzig". kicker (saksa). 27. detsember 2023. Vaadatud 27. detsembril 2023. "Eljif Elmas kimdir? Elif Elmas, Türkiye Milli Takımı'nda oynayabiliyor mu?". Sporx. 17.7.2017. Vaadatud 21.2.2022
Mário Rui

Mário Rui Silva Duarte (sündinud 27. mail 1991 Sinesis) on Portugali jalgpallur, kes mängib vasakkaitsjana Itaalia kõrgliiga klubis Napoli. Enne hooajal 2017–18 Napoliga liitumist mängis ta Portugali esiliiga klubis Fátima (2010–11), Itaalia esiliiga klubides Gubbio (2011–12) ja Spezia (2012–13) ning Itaalia kõrgliiga klubides Empoli (2013–2016, esimesel hooajal Itaalia esiliigas) ja Roma (2016–17). Aastatel 2007–2011 mängis Mário Rui Portugali noortekoondistes. 2011. aastal võitis ta Portugali kuni 20-aastaste koondisega juunioride maailmameistrivõistlustel hõbemedali. Portugali jalgpallikoondises debüteeris ta 26. märtsil 2018 sõprusmängus Hollandi vastu. Ta kuulus Portugali koondisse 2018. aasta maailmameistrivõistlustel. Napoli Coppa Italia: 2019–20
Andrea Petagna

Andrea Petagna (sündinud 30. juunil 1995 Triestes) on Itaalia jalgpallur, kes mängib ründajana Itaalia kõrgliiga klubis Monza. Ta alustas klubikarjääri AC Milanis. Klubi põhimeeskonnas debüteeris ta 4. detsembril 2012 UEFA Meistrite Liiga alagrupimängus Peterburi Zeniti vastu. Itaalia kõrgliigas debüteeris ta 2013. aasta augustis, kuid Milani meeskonnas pärast hooaega 2013–14 ta enam mänguaega ei saanudki. Hooajal 2013–14 oli ta lühikest aega laenul ka Itaalia kõrgliiga klubis Sampdoria. Kahel järgmisel hooajal oli Petagna laenul Itaalia esiliiga klubides: hooajal 2014–15 Latinas ja Vicenzas ning hooajal 2015–16 Ascolis. Aastatel 2016–2018 mängis ta Itaalia kõrgliiga klubis Atalanta, lüües kahe hooajal jooksul Itaalia kõrgliigas üheksa väravat. 2018. aasta juulis läks ta laenule SPAL-i. Hooaeg 2018–19 oli tema edukaim Itaalia kõrgliigas, kui ta lõi 16 väravat. 2019. aasta juulis sõlmis ta SPAL-iga püsiva lepingu. Hooajal 2019–20 lõi ta Itaalia kõrgliigas 12 väravat, kuid SPAL jäi liigas viimaseks ja langes esiliigasse. 2020. aasta jaanuaris sõlmis ta lepingu Napoliga, kuid jäi kuni hooaja lõpuni laenule SPAL-i. Aastatel 2010–2017 mängis Petagna Itaalia noortekoondistes. Itaalia jalgpallikoondises tegi ta debüüdi 28. märtsil 2017 sõprusmängus Hollandi vastu. "Napoli, ecco Petagna. Resterà alla SPAL fino a giugno". tuttomercatoweb.com. 30.1.2020. Vaadatud 18.2.2022
Diego Demme

Diego Demme (sündinud 21. novembril 1991 Herfordis) on Saksamaa jalgpallur, kes mängib kaitsva poolkaitsjana Saksamaa esiliigaklubis Hertha. Ta alustas klubikarjääri Bielefeldi Arminias, debüteerides hooajal 2010–11 Saksamaa esiliigas. Aastatel 2012–2014 mängis ta Saksamaa esiliigaklubis SC Paderborn. 2014. aasta jaanuaris sõlmis ta lepingu RB Leipzigiga, mis mängis toona veel Saksamaa tugevuselt kolmandas liigas. 2014. aastal kindlustati pääs Saksamaa esiliigasse ja 2016. aastal Saksamaa kõrgliigasse. 15. aprillil 2017 lõi ta mängus SC Freiburgi vastu oma profikarjääri esimese värava. 2020. aasta jaanuaris liitus ta Itaalia kõrgliigaklubiga Napoli. Seal mängis ta kuni hooaja 2023/24 lõpuni. Hooajal 2022/23 tuli ta Napoliga Itaalia meistriks. 2024. aasta juulis sõlmis ta kaheaastase lepingu Herthaga. Saksamaa jalgpallikoondises tegi Demme debüüdi 10. juunil 2017 EM-i valikmängus San Marino vastu. Seljavigastuse tõttu oli ta sunnitud loobuma samal aastal toimunud 2017. aasta FIFA konföderatsioonide karikaturniirist. Napoli Serie A: 2022–23 Coppa Italia: 2019–20 "Diego Demme wird Herthaner!" [Diego Demme becomes Hertha player!] (saksa). Hertha BSC. 6. juuli 2024. Vaadatud 6. juulil 2024. https://www.transfermarkt.co.uk/diego-demme/nationalmannschaft/spieler/82070 (vaadatud 21.2.2022) "RB Leipzig's Diego Demme out of Confederations Cup with Germany". bundesliga.com. Vaadatud 21.2.2022
Juan Jesus

Juan Guilherme Nunes Jesus (sündinud 10. juunil 1991 Belo Horizontes) on Brasiilia jalgpallur, kes mängib kesk- või paremkaitsjana Itaalia kõrgliiga klubis Napoli. Ta alustas klubikarjääri Brasiilia klubis Internacional, debüteerides Brasiilia kõrgliigas 2010. aastal. 2012. aasta jaanuaris sõlmis ta lepingu Itaalia kõrgliiga klubiga Milano Internazionale. 2016. aasta juulis läks ta laenule AS Romasse, kellega sõlmis aasta hiljem püsiva lepingu. 2021. aasta augustis liitus ta Napoliga. 2011. aastal tuli Juan Jesus Brasiilia kuni 20-aastaste koondisega juunioride maailmameistriks ja Lõuna-Ameerika omavanuste meistriks. 2012. aasta suveolümpiamängude jalgpalliturniiril võitis Juan Jesus Brasiilia olümpiameeskonna koosseisus hõbemedali. Brasiilia jalgpallikoondises mängis ta aastatel 2012–2013 kokku neli korda.
Hüüvikseened

Hüüvikseened (Leotiomycetes) on kottseente klass. Erysiphales – jahukasteliselaadsed Helotiales – tiksikulaadsed Leotiales Phacidiales Rhytismatales – pigilaigulaadsed
Phacidiales

Phacidiales on kottseente selts. Bulgariaceae Phacidiaceae – lumehallikulised
Jahukasteliselaadsed

Jahukasteliselaadsed (Erysiphales) on kottseente selts. Erysiphaceae – jahukastelised
Jakovs Šapiro

Jakovs Šapiro (vene keeles Яков Нохимович Шапиро; 1865 Ventspils – ?) oli juudi rahvusest kaupmees, sionist ja filantroop. Ta valiti aastal 1907 Vene keisririigi II Riigiduuma liikmeks (Kuramaa kubermangust). Ta õppis Liepāja Nikolai gümnaasiumis ning Moskva ja Tartu ülikoolis, kirjutas ajalehtedes sotsiaalpoliitilistel teemadel. Aastal 1907 valiti ta Vene keisririigi II Riigiduuma liikmeks (Kuramaa kubermangust). Duumas olles kuulus ta kadettide fraktsiooni, valiti südametunnistuse vabaduse ja rahvahariduse komisjoni, võttis sõna arupärimise avalduse kohta, mis puudutas valvurite ja vangide kokkupõrget Riia keskvanglas 2. aprillil 1907, kirjutas alla Tõnis Jürise algatatud Eestimaa kubermangu maareformi projektile, mis esitati 13. aprillil 1907, kadettide projektidele surmanuhtluse kaotamisest, maareformi ettevalmistavatest asutustest, maakonna semstvovolinike valimistest, töötutele ühiskondlike tööde rahastamisest. Hiljem elas Inglismaal, hukkus Teise maailmasõja ajal Londoni pommitamisel.
Pigilaigulaadsed

Pigilaigulaadsed (Rhytismatales) on seeneselts. Calloriacea Ceryptomycetaceae – pigisululised Cudoniaceae Rhytismataceae – pigilaigulised Pigilaigulaadsed andmebaasis eElurikkus.
Õunasaar

Õunasaar on eesti perekonnanimi. Nimede eestistamisel määrati Õunasaar uueks perekonnanimeks isikuile, kelle perekonnanimi oli Altermann või Reimann (mõlemad Paasvere vallas Virumaal).
Lego film

"Lego film" (The Lego Movie) on 2014. aastal valminud animafilm. Lego film andmekogus IMDb (inglise)
Tiksikulised

Tiksikulised (Helotiaceae) on seltsi Phacidiales kuuluv seente sugukond. Ascocoryne – tardliudik Ascotremella – sültliudik Bisporella – bisporell Chlorociboria – rohetiksik Cudoniella Dendrostilbella Heyderia – okkanublu Hymenoscyphus Ionomidotis Roseodiscus Tiksikulised andmebaasis eElurikkus.
Mügarliudikulised

Mügarliudikulised (Sclerotiniaceae) on seltsi tiksikulaadsed kuuluv seente sugukond. Botryotinia – hahkhallitusliudik Botrytis Ciboria – urvaliudik Dumontinia Mitrula – pisipahtlik Monilinia – moniliinia Sclerencoelia Sclerotinia – mügarliudik Mügarliudikulised andmebaasis eElurikkus.
Mari-Liis Madisson

Mari-Liis Madisson (sündinud 28. septembril 1988) on eesti semiootik. Madisson sai 2012. aastal magistrikraadi TÜ Filosoofiateaduskonnas tööga "Vandenõunarratiivide semiootiline konstrueerimine internetikeskkonnas" ning samas doktorikraadi 2016. aastal tööga "Identiteetide semiootiline konstrueerimine hüpermeedia keskkonnas: Eesti paremäärmuslaste online-kommunikatsiooni analüüs". Ta on Tartu Ülikooli Filosoofiateaduskonna semiootika teadur, varem on ta olnud Kaitseväe Akadeemia teadur, töötanud Tartu Ülikooli teistes valdkondades ning olnud külalisteadur Tbilisi, Belfasti, Beira ning Torino ülikoolides. Uurimistöös keskendub ta äärmuslastele, hirmule, veebisuhtlusele omasele tähendusloomele, infomõjutustegevusele ja vandenõuteooriatele. 2022 – Professor Peeter Tulviste mälestusfondi preemia 2016 – Eesti Semiootika Seltsi tunnustus "Semiootiline jälg" 2015. aastal tehtud artiklite eest 2015 – Juri Lotmani stipendium Poliitilise äärmusluse semiootilise analüüsi eest 2014 – TÜ Filosoofiateaduskonna parim noor õppejõud aastal 2014 Mari-Liis Madisson Eesti Teadusinfosüsteemis Sandra Sommer (22.2.2022). "Professor Peeter Tulviste selleaastane mälestusfondi preemia laureaat on Mari-Liis Madisson". Tartu Ülikool. Vaadatud 22.2.2022.
Suursaksa Riik

Suursaksa Riik ehk Suur-Saksamaa (saksa keeles Großdeutsches Reich; 1943–1945) oli pidevalt muutuvate piiridega Saksa natsionaalsotsialistlik impeerium Kesk- ja Ida-Euroopas teise maailmasõja ajal, Saksa Riigi õigusjärglane, millest ainult nime poolest erines. Saksa Riiki ja Suursaksa Riiki kokku nimetatakse Kolmandaks Riigiks. See eksisteeris 1933–1945 ning algusest peale kuni peaaegu lõpuni juhtisid seda NSDAP ja Adolf Hitler. Tänapäeval kuuluvad Suursaksa Riigi alad Austriale, Belgiale, Hollandile, Itaaliale, Leedule, Luksemburgile, Poolale, Prantsusmaale, Saksamaale, Sloveeniale, Ukrainale, Valgevenele ja Venemaale. Kuid Suursaksa Riigi sõjalise okupatsiooni all olid selle riigi loomise ajal paljud teisedki Euroopa riigid: Norra ja Taani, Eesti ja Läti, Albaania, Bulgaaria, Jugoslaavia, Kreeka ja Rumeenia. Saksa väed olid ka Põhja-Aafrikas tänapäeva Marokos, Alžeerias, Tuneesias ja Liibüas. Suur-Saksamaa oli Saksamaa ühendamise ajal 19. sajandil käibele tulnud mõiste, millega tähistati hüpoteetilist Austria osavõtul ühendatavat Saksamaad. Selline plaan ei läinud siiski täide ja Saksa Riik ("Väike-Saksamaa") loodi Austria osavõtuta; viimane reformiti Austria-Ungariks. 26. juunil 1943 nimetati Saksa Riik ümber Suursaksa Riigiks. 9. septembril okupeerisid Suursaksa väed Põhja- ja Kesk-Itaalia, desarmeerisid Itaalia relvajõud ning moodustasid marionetliku Itaalia Sotsialistliku Vabariigi, mida asus juhtima vangist vabastatud Benito Mussolini. Itaalia Kuningriik kuulutas 13. oktoobril Suur-Saksamaale sõja. 8. mail 1945 kirjutasid Suursaksa ülemjuhatuse esindajad Berliinis alla Suur-Saksamaa tingimusteta kapituleerumise aktile, mis jõustus 9. mail. 2.–23. mail Flensburgis tegutsenud Karl Dönitzi valitsus üritas tagajärjetult separaatset kapitulatsiooni lääneliitlastele. Pärast seda, kui liitlased olid Saksamaa sõjas purustanud, kaotas Saksamaa kõik maa-alad, mille ta oli sõja ajal ja vahetult enne seda liidendanud. Saksamaa põlistel aladel, mida teistele riikidele ei antud, moodustati neli okupatsioonitsooni, mida haldasid sõja võitnud nelja tähtsaima riigi võimud. Need riigid olid NSV Liit, USA, Suurbritannia ja Prantsusmaa. Hiljem moodustati NSV Liidu okupatsioonitsoonist Saksa Demokraatlik Vabariik ja kolmest ülejäänust Saksa Föderatiivne Vabariik ehk Saksamaa Liitvabariik, mis omavahel ühinesid alles 1990. Suursaksa Riigi ellujäänud juhtide üle mõisteti kohut Nürnbergi protsessil, kus paljud neist süüdi mõisteti, sealhulgas mõnedki surma. Suursaksa Riigi ametlik ideoloogia natsionaalsotsialism mõisteti hukka ning see on tänapäevani maailmas põlu all ja mõnes riigis, sealhulgas Saksamaal, koguni keelustatud.
Addamsite suguvõsa

"Addamsite suguvõsa" ("The Addams Family") on 2019. aastal valminud animafilm. Addamsite suguvõsa andmekogus IMDb (inglise)
Addamsite suguvõsa 2

"Addamsite suguvõsa 2" ("The Addams Family 2") on 2021. aastal valminud animafilm. Addamsite suguvõsa 2 andmekogus IMDb (inglise)
Woodstock (täpsustus)

Woodstock võib tähendada järgmist: Woodstocki festival, 1969. aastal toimunud muusikafestival Woodstock, vald USA-s New Yorgi osariigis, mille järgi Woodstocki festival nime sai Woodstock, linn Inglismaal Woodstock, linn Kanadas New Brunswicki provintsis Woodstock, vald USA-s Vermonti osariigis "Woodstock", USA rokkansambli Portugal.The Man album ...
Mening Kazakstanõm

"Mening Kazakstanõm" (Менің Қазақстаным, 'Minu Kasahstan') on Kasahstani riigihümn. Алтын күн аспаны, Алтын дән даласы, Ерліктің дастаны, Еліме қарашы! Ежелден ер деген, Даңкымыз шықты ғой. Намысын бермеген, Қазағым мықты ғой! Refrään: Менің елім, менің елім, Гүлің болып егілемін, Жырың болып төгілемін, елім! Туған жерім менің — Қазақстаным! Ұрпаққа жол ашқан, Кең байтақ жерім бар. Бірлігі жарасқан, Тәуелсіз елім бар. Қарсы алған уақытты, Мәңгілік досындай. Біздің ел бақытты, Біздің ел осындай! Refrään: Менің елім, менің елім, Гүлің болып егілемін, Жырың болып төгілемін, елім! Туған жерім менің — Қазақстаным!
Toonela

Toonela ehk manala on surnute asupaik soome ja eesti rahvausundis. Tooni https://sonaveeb.ee/search/unif/dlall/dsall/toonela/1[alaline kõdulink]
Lahti L-39

Lahti L-39 on Soome 20-millimeetrine tankitõrjevintpüss, mida kasutati teises maailmasõjas. Relv oli täpne ning võimas, kuid kiireks liikumiseks liiga suur. L-39 hüüdnimi oli Norsupyssy (soome keelest Elevandipüss). Kui tankide soomused arenesid L-39 jaoks liiga paksuks, hakati seda kasutama snaiperrelvana. Sellest konstrueeriti täisautomaatne variant L-39/44, mida kasutati lahingus ka õhutõrjeks.  Soome Käkelä, Erkki: Marskin panssarintuhoojat. WSOY, 2000 How to Operate a Finnish Lahti Anti-Tank-Gun - YouTube Anti-Tank Rifle History and Collecting Winterwar.com AT-RIFLES PART 1: Finnish domestic designs JAEGER PLATOON:FINNISH ARMY 1918 - 1945 WEBSITE - Site about the Finnish Army. iMac vs 20mm Anti-Tank Rifle
Kristo Vaikmaa

Kristo Vaikmaa (sündinud 13. märts 1990) on eesti kettagolfar. Ta on võitnud kahed Baltikumi meistrivõistlused kettagolfis (2017 ja 2018).